दीपिका कक्कड़ ने Bigg Boss 12 के इस कंटेस्टेंट को लेकर यूं निकाला गुस्सा, देखें Viral Video  
दीपिका कक्कड़ ने निकाला रोमिल चौधरी पर गुस्सा
दीपिका का वीडियो हुआ वायरल
'बिग बॉस 12' की विजेता हैं दीपिका कक्कड़
'बिग बॉस 12' (Bigg Boss 12) की विजेता दीपिका कक्कड़ (Dipika Kakar) अपने बिंदास अंदाज के लिए भी जानी जाती हैं. दीपिक कक्कड़ ने इस बार 'बिग बॉस 12' के फाइनलिस्ट रोमिल चौधरी (Romil Choudhary) को लेकर एक बड़ा बयान दिया है.  दीपिका कक्कड़ (Dipika Kakar) ने कहा है कि वो दोबारा रोमिल चौधरी से कभी बात नहीं करना चाहेंगी. दीपिका का यह वीडियो सोशल मीडिया पर वायरल हो रहा है. दरअसल, दीपिका कक्कड़ जब 'बिग बॉस 12' (Bigg Boss 12) की ट्रॉफी जीतकर घर लौटीं, तब वहां मौजूद मीडियाकर्मियों ने उनसे पूछा कि वह कौन सा  सदस्य है, जिनसे आप दोबारा नहीं मिलना चाहेंगी. इस पर दीपिका कक्कड़ (Dipika Kakar) ने रोमिल चौधरी का नाम लिया और कहा कि वह रोमिल चौधरी से कोई कॉन्टैक्ट भी नहीं रखना चाहेंगी. लेकिन सामने आने पर हाय-हैलो से कभी पीछे नहीं 
हटेंगी, लेकिन इससे ज्यादा कुछ नहीं.
 
A post shared by Viral Bhayani (@viralbhayani) on Dec 31, 2018 at 8:11am PST
 
दीपिका कक्कड़ (Dipika Kakar) ने साथ ही कहा कि 'बिग बॉस 12' (Bigg Boss 12) के घर में रोमिल चौधरी से उनकी बॉन्डिंग बिल्कुल भी नहीं बनी. घर में 105 दिनों तक रहने के बाद भी हमारे बीच हमेशा मतभेद रहे. दीपिका कक्कड़ ने फाइनल में श्रीसंत को कड़े मुकाबले में हराकर बिग बॉस की ट्रॉफी अपने नाम की थी. दीपिका कक्कड़ (Dipika Kakar) के अलावा श्रीसंत (Sreesanth), दीपक ठाकुर (Deepak Thakur), रोमिल चौधरी (Romil Choudhary) और करणवीर बोहरा (Karanvir Bohra) भी फाइनल में पहुंचे थे. लेकिन सबको मात देते हुए दीपिका कक्कड़ 'बिग बॉस 12' की विजेता बनीं.
 
A post shared by khatron ke khiladi (@khatron_ke_khiladi_colorstv) on Dec 18, 2018 at 7:43pm PST
 
 
दीपिका कक्कड़ (Dipika Kakar) को इनाम के तौर पर 30 लाख रुपये मिले. दरअसल 'बिग बॉस 12' (Bigg Boss 12) की इनामी राशि 50 लाख रुपये थी, लेकिन सलमान खान ने टॉप थ्री में पहुंचे कंटेस्टेंट के सामने यह शर्त रखी दी कि वहां रखा बैग उठाकर कोई कंटेस्टेंट शो से बाहर होना चाहता है तो हो सकता है. इस पर दीपक ठाकुर ने बजर बजाकर 20 लाख रुपये से भरा बैग उठा लिया और ट्रॉफी की रेस से बाहर हो गए. इस शर्त के अनुसार, शो के इनामी राशि से 20 लाख रुपये काट लिए जाएंगे अगर कोई कंटेस्टेंट यह शर्त मान लेता है. इस तरह दीपिका कक्कड़ (Dipika Kakakr) को जीत के बाद 30 लाख रुपये ही मिले.